CELEX: 62018TN0734
Language: lv
Date: 2018-12-13 00:00:00
Title: Lieta T-734/18: Prasība, kas celta 2018. gada 13. decembrī – Sumitomo Chemical un Tenka Best/Komisija

25.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 72/33
            
         
      Prasība, kas celta 2018. gada 13. decembrī – Sumitomo Chemical un Tenka Best/Komisija
      (Lieta T-734/18)
      (2019/C 72/42)
      Tiesvedības valoda – angļu
      
         Lietas dalībnieki
      
      
         Prasītājas: Sumitomo Chemical (UK) plc (Londona, Apvienotā Karaliste) un Tenka Best, SL (Aiguafreda, Spānija) (pārstāvji: K. Van Maldegem, advokāts un V. McElwee, solicitor)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas lēmumu (ES) 2018/1251 (2018. gada 18. septembris), ar ko empetrīnu neapstiprina par 18. produkta veida biocīdos lietojamu esošu aktīvo vielu (1);
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājas izvirza četrus pamatus.
      
                  1.
               
               
                  Ar pirmo pamatu tiek apgalvots, ka atbildētāja nav veikusi procesuālās darbības, kas tai bija jāveic pirms apstrīdētā akta pieņemšanas. Ja šādas darbības būtu veiktas, pieņemtais akts varētu būt bijis atšķirīgs.
               
            
                  2.
               
               
                  Ar otro pamatu tiek apgalvots, ka atbildētāja ir pieļāvusi acīmredzamu kļūdu vērtējumā šādā ziņā: tā nav ņēmusi vērā empetrīna pārskatīšanā izdarītos procesuālos pārkāpumus, ir pieņēmusi, ka hipotētiska riska esamība var būt pamats empetrīna neapstiprināšanai un nav ņēmusi vērā no Biocīdu regulas (2) izrietošās dzīvnieku labturības prasības.
               
            
                  3.
               
               
                  Ar trešo pamatu tiek apgalvots, ka atbildētāja nenodrošināja pirmās prasītājas tiesības uz aizstāvību.
                  
                              —
                           
                           
                              Tiek apgalvots, ka pirmās prasītājas komentāri un dati nav tikuši izvērtēti un tās tiesības uz aizstāvību noteikti ir aizskartas.
                           
                        
            
                  4.
               
               
                  Ar ceturto pamatu tiek apgalvots, ka atbildētāja ir pārkāpusi labas pārvaldības principu.
                  
                              —
                           
                           
                              Tiek apgalvots, ka pirmajai prasītājai netika atvēlēts pietiekams laiks, lai iegūtu turpmākus datus un tās lūgtie atbrīvojumi no datu iesniegšanas tikai nepamatoti noraidīti.
                           
                        
            
         (1)  OV 2018, L 235, 24. lpp.
      
      
         (2)  Eiropas Parlamenta un Padomes Regula (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (OV 2012, L 167, 1. lpp.).